कंपनी ने कुछ साल पहले गीजर, एसी और वाटर प्यूरीफायर के कारोबार में हाथ डाला था, जहां नाकामी मिलने के कारण उसके ऋण पुनर्गठन की नौबत आ गई थी। तब कंपनी के चेयरमैन और प्रबंध निदेशक अचल बाकरी ने सभी उत्पादों से हाथ खींचकर केवल एयर कूलर पर ध्यान देने का फैसला किया। वह कहते हैं, 'हमने देश में अपने वितरकों के नेटवर्क का विस्तार किया और देश के बाहर बाजार तलाशना शुरू किया। हमने ठान लिया कि सभी नई पहलें एक ही श्रेणी में की जाएं।'